10-jarige skiet glo vriend doodArgieffoto: SAPD/Facebook Maj. Mashudu Malelo, woordvoerder van die polisie, het gesê die voorval het Vrydag in Maniini naby Thohoyandou plaasgevind. Die 12-jarige seun is op die toneel dood verklaar. “Ons ondersoek ŉ saak van moord,” het Malelo gesê. Die verdagte, wat nie in aanhouding is nie aangesien hy minderjarig is, word deur ŉ beampte van korrektiewe dienste geëvalueer. Volgens Malelo het niemand nog eienaarskap van die vuurwapen wat in die skietery betrokke was geëis nie. Die wapen is vir ballistiese toetse gestuur.